Diari Oficial de la Generalitat Valenciana


Sumari del DOGV 3882, del 21-11-2000 (2000/9033)

ACORD de 6 d'octubre de 2000, de la Comissió Territorial d'Urbanisme de València, relatiu a la modificació número 7 del Pla General de Monserrat.
-------------------------------------------------------------------------------------------------------------------------------------------------

### Dades del document

Número de DOGV
:   3882

Data del DOGV
:   21-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/9033


Data del document
:   06-10-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Montserrat
    * pla d'urbanisme

ACORD de 6 d'octubre de 2000, de la Comissió Territorial d'Urbanisme de València, relatiu a la modificació número 7 del Pla General de Monserrat. [2000/Q9033]
  
Vist l'expedient tramés per l'Ajuntament de Monserrat que fa referència a la modificació número 7 del pla general, i de conformitat amb els següents,
  
Antecedents de fet
  
1 El projecte se sotmeté a informació pública per mitjà de l'acord del Ple de l'Ajuntament en la sessió feta el dia 28 de febrer de 2000. Després del pertinent període d'exposició pública, en el qual no es presentaren al·legacions, s'aprovà provisionalment per aquest òrgan en data 29 de maig de 2000.
  
2. El projecte consta de memòria i plànols.
  
3. La modificació té per objecte dos punts:
  
1. Eliminació d'una part del vial per a vianants a la plaça de Cervantes
  
2. Modificació de l'article 8.6, apartat a), punt c), de les normes urbanístiques, i permet dins dels usos dotacionals els serveis d'interés públic, i inclou les instal·lacions de telefonia mòbil. I queda la nova redacció amb el contingut següent:
  
«c) Dotacionals. Es permeten amb caràcter general els edificis destinats al culte, els locals d'associacions públiques o privades les activitats del qual redunden en benefici general de la població, les instal·lacions esportives i gimnasos tant públics com privats, així com els serveis d'interés públic, i s'inclouen, dins d'aquests, les instal·lacions de telefonia mòbil, fixa i televisió».
  
4. La modificació es justifica, d'acord amb els punts corresponents, en:
  
1. En la modificació número 5 del pla general es corregiren les alineacions de la plaça de Cervantes, i es guanya per a la plaça una superfície de 168 metres quadrats, cosa que ha fet que el carrer per a vianants d'accés als habitatges situats al nord s'integrara a la plaça a excepció de 110 metres quadrats, propietat privada que quedaren en un carreró sense eixida, el que es pretén eliminar, i convertir en edificable el fons de sac resultant i que quede compensada la superfície de sòl que passa a ser edificable amb la superfície guanyada a la plaça.
  
2. En l'article 8.6 de les normes urbanístiques del pla general, que regula les colònies, en l'apartat d'usos es pretén permetre dins del punt c), dotacionals, els serveis d'interés públic que per necessitats de millor rendiment o operativitat hagen ubicar-se en les colònies.
  
5. Durant la tramitació de l'expedient no s'han sol·licitat informes sectorials.
  
6. Monserrat disposa d'un Pla General d'Ordenació Urbana aprovat definitivament per la Comissió Territorial d'Urbanisme en data 16 de febrer de 1994.
  
7. La Comissió Informativa de la Comissió Territorial d'Urbanisme de València, en la sessió del dia 2 d'octubre de 2000, emeté un informe relatiu al projecte que ens ocupa, i es compleix així el que disposa l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara en avant, LRAU).
  
2. La documentació està completa, a l'efecte del compliment del que disposa l'article 27 de la LRAU.
  
3. La modificació proposada en el punt 1, que consisteix en l'adequació de la plaça de Cervantes, fou objecte d'una altra modificació número 5, aprovada definitivament per la Comissió Territorial d'Urbanisme amb data 1 de juliol de 1999, i aleshores es justificà l'actual traçat per a ajustar l'alineació oest de la plaça de Cervantes a l'edificació realment existent en l'actualitat, i representa un increment de l'amplària de la plaça en 7 metres i incrementa la superfície en 168 metres quadrats, i en conseqüència s'adapta millor a les edificacions existents i millora l'ordenació de l'espai públic.
  
Amb aquesta modificació es pretén reintegrar una part de la zona per a vianants guanyada per a la plaça amb l'anterior modificació número 5, de forma que es qualifique com d'ús residencial una part d'aquesta (110 m²), i es justifica l'increment d'edificabilitat lucrativa amb l'augment de dotació pública produït en l'anterior modificació número 5 (168 m²).
  
4. En relació amb el punt 2 de la modificació no s'observen inconvenients urbanístics que impedisquen la modificació proposada.
  
5. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com es recull en l'article 40 de la LRAU.
  
6. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions del Pla General de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en la sessió del dia 27 de juliol de 2000 acorda:
  
Aprovar la modificació número 7 del Pla General d'Ordenació Urbana de Monserrat, relativa a l'eliminació d'una part del vial per a vianants en la plaça de Cervantes, i la modificació de l'article 8.6 apartat a), punt c) de les normes urbanístiques.
  
Contra aquest acord, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data d'haver rebut aquesta notificació.
  
Tot això, sense perjudici que puga exercitar qualsevol altre recurs que estime oportú.